# Poročilo tehničnega vodje

# Tabor Logarska dolina

# 11. 8. - 18. 8. 2013

# Prepriprava

Prvi korak k varni in uspešni izvedbi je bil narejen veliko pred taborom – na sestanku s starši, ki je potekal 18. 6. v sejni sobi poleg društvenih prostorov. Tam smo starše seznanili z obvezno opremo in priporočili glede opreme za v gore (gojzarji, nahrbtnik, čutara ipd.). Svetovali smo tudi primerno kondicijo. Starši so kasneje pred taborom prejeli še seznam opreme in zdravniško potrdilo, ki nam služi za informacijo glede prisotnosti astme, alergij ali ostalih stanj, ki bi otežili udeležbo na taboru ali posameznih turah.

# Ogledni vikend

Od 27. do 28. 7. smo bili vodniki v Logarski dolini, kjer smo opravili oglede kasneje izvedenih tur. Od predvidenih izletov, smo izpustili le Ojstrico, vendar smo pot dobro poznali trije vodniki.

|  |  |  |
| --- | --- | --- |
| **Datum** | **Cilj** | **Vodniki** |
| 27.7. | Zabrložnica | Jernej, Maja |
| 27.7. | Strelovec | Luka, Jasna, Matej |
| 27.7. | Plesnikova pl., Klemenča jama | Miha, Polja, Aleš |
| 27.7. | Ogledni sprehod | David |
| 28.7. | Mrzla Gora | Luka, Jasna, Matej, David |
| 28.7. | Matkov škaf | Jernej, Maja |
| 28.7. | Kisla voda | Jernej |

Na podlagi oglednih tur, smo se odločili, da prehod med Plesnikovo planino in Klemenčo jamo ni primer za mlajšo skupino, enako velja za Matkov škaf. Seznam tur na taboru bi tako obsegal:

Mlajši: Klemenča jama, Okrešelj, Matkov kot; Rezerva: Kisla voda

Starejši: Strelovec, Mrzla gora/Ledinski vrh, Ojstrica; Rezerva: Zabrložnica

Žal zaradi neodločenosti nekaterih vodnikov glede dejstva, kdaj bodo na taboru, nismo določili vodje posameznega izleta.

# Priprava na taboru

Že prvi dan smo imeli najprej skupno predavanje o opremi na turi, pripravi nahrbtnikov. Tukaj smo našteli in prikazali vse stvari, ki jih mora imeti vsak s seboj na vsaki turi. Povedali smo tudi proceduro okrog malice, zajtrka, pijače. Večer pred vsako turo so imeli vodja izleta, vodniki in vsi udeleženci še posebno pripravo na turo, na kateri so predelali potek ture (cilj, izhodišče, čas hoje, postanki, zanimivosti ipd.), čas bujenja in dodatno potrebno opremo. Po sestanku so morali vsi tudi pripraviti nahrbtnike, tako da je zjutraj vse potekalo brez problemov in je bilo potrebno le še napolniti čutare in si razdeliti malico.

Tekom tabora smo v okviru predavanj in delavnic pridobivali še ostalo potrebno gorniško znanje.

|  |  |  |
| --- | --- | --- |
| **Datum** | **Tema** | **Predavatelj** |
| 11. 8. | Osebna oprema na turi | Jernej |
| 13. 8. | Vozli | Klemen |
| 13. 8. | Prva pomoč | Živa, Vesna |
| 16. 8. | Orientacija | Jernej, Tadeja, Luka |

Čeprav smo pri pripravah upoštevali dve starostni skupini udeležencev, smo jih, zaradi želja mnogih, ki so se želeli pridružiti starejši skupini, in posledično zaradi velikega starostnega razpona, že na prvi turi starejšo skupino razbili na dva dela – starejšo in srednjo. Delitev ni bila težavna, saj nas je bilo vodnikov dovolj, da smo lahko varno izpeljali tri ture hkrati, hkrati pa smo imeli dovolj ciljev za preostale dni. Med samimi turami je bilo nekaj otrok, ki so prehajali med skupinami, odvisno od zahtevnosti ture.

Na taboru nam je vremo lepo služilo, zato smo lahko izpeljali vse zastavljene ture, edino zaradi enega deževnega dneva, smo zamaknili en »turni« dan na naslednji dan.

|  |  |  |  |  |  |  |
| --- | --- | --- | --- | --- | --- | --- |
| **Datum** | **Mlajši** | | **Srednji** | | **Starejši** | |
| **cilj** | **vodja** | **cilj** | **vodja** | **cilj** | **vodja** |
| 12.8. | Klemenča jama | Miha | Strelovec | Jasna | Strelovec | Luka |
| 15.8. | Okrešelj | David | Ledinski vrh | Luka | Mrzla gora | Jernej |
| 17.8. | Matkov kot | Maja | Zabrložnica | Jernej | Ojstrica | Luka |

# Klemenča jama (1282 m), mlajši, 12. 8. 2013

**Vodniki:** Miha, Aleš, Jernej

**Udeleženci:** 13

**Časovnica:** vzpon 1.5h, sestop 1.5h, skupaj: 4.5h

Za najmlajše zahtevna pot, vendar ustrezno varovana. Veliko joka in stoka ampak z veliko mero potrpežljivosti gre. Zanimivosti, kot so jeklenice, tunel, macesen in skalni podor z ogromno skalo naredijo izlet krajši. Vzpon preko poti, ki ima tunel (pri Plesniku), sestop po normalki proti Domu planincev.

# Strelovec (1764 m), srednji, 12. 8. 2013

**Vodniki:** Jasna, Maja, David, Luka, Tin

**Udeleženci:** 10, 8 + 5 mladincev

**Časovnice:** vzpon: 3.5h, sestop: 2.5h, skupaj: 8h.

Klasična kondicijska tura, ki nam vodnikov omogoča oceno otrok za nadaljnje podvige. Delitev na dve skupini na poti navzgor, starejši naredili še malo obvoza preko razgledne Logarske peči, da smo na vrhu skupaj malicali. Sestop v dolino skupen. Sončno vreme in poznana pot je minila brez ostalih posebnosti. Vzpon po nemarkirani poti mimo slapu Palenk, sestop po normalki do Klemenče jame.

# Okrešelj (1392 m), mlajši, 15. 8. 2013

**Vodniki:** David, Polja

**Udeleženci:** 9

**Časovnice:** vzpon: 3h, sestop: 2h, skupaj: 6h.

Čeprav je bil praznik je bilo na taboru malo vodnikov, zato sta bila za to turo dodeljena le dva. Žal se je izkazalo, da je pri letošnji skupini to premalo, saj sta Maks in Jure vsak zahtevala svojega vodnika. Zaradi različnih zapletov je že sama pot od tabora do Rinke potekala zelo počasi, Okrešelj je bil po normalki dosežen šele po 3h urah. Pri sestopu po isti poti je bilo jamranja manj, zato je ta del ture potekal mirneje. Nenormalno veliko ljudi na Okrešlju.

# Ledinski vrh (2108 m), srednji, 15. 8. 2013

**Vodniki:** Luka, Jasna, Maja

**Udeleženci:** 15

**Časovnice: vzpon:** 4.5h, sestop: 3.5h, skupaj: 9h.

Zjutraj prevoz z kombijem do Rinke. Po pastirski poti na Okrešelj, nato proti Savinskemu sedlu proti vrhu, sestop po isti poti, le normalka iz Okrešlja. Lepa nezahtevna pot, edino problem z Rokom, ki ni želel hoditi oz. zelo počasi. Sredi vzpona proti sedlu je zato ostal sam z Jasno in sta na vrh prišla 30 in za ostalimi. Na vrhu zelo mraz. Sestop brez posebnosti, pri Rinki ujeli mlajšo skupino, gneča iz Okrešlja. S kombijem nazaj v tabor.

# Mrzla gora (2203 m), starejši, 15. 8. 2013

**Vodniki:** Jernej, Miha

**Udeleženci:** 5 + 5 mladincev

**Časovnice:** vzpon: 4h, sestop: 3.5h, skupaj: 9h.

Na pripravah je vsak udeleženec dobil čelado in pas. Čeprav pot nima veliko jeklenic in ne omogoča samovarovanja, smo zaradi varnosti vodniki imeli s seboj vodniško vrh in opremo za pripravo sidrišča, v kolikor bi se na poti pokazala potreba za kaj podobnega.

Zjutraj prevoz z kombijem do Rinke. Po pastirski poti na Okrešelj, nato proti Savinjskemu sedlu in odcep za Mrzlo goro. Sestop po isti poti. Do pod stene prispeli v 2.5h, nato smo se nadeli čelade. Na vrhu mraz in veter, zato kar sestop in malica šele na varnem. Sestop po steni zopet vzel svojo 1.5h. Ogled spomenika ponesrečenim reševalcem. Gneča pri sestopu z Okrešlja, na koncu ujeli srednjo skupino. Ogled slapa Rinke, nato peš v tabor.

# Matkov kot (1000 m), mlajši, 17. 8. 2013

**Vodniki:** Maja, Blaž, Polja, Urška, Mateja H., Mateja ?, Andraž

**Udeleženci:** 8 + 2 predšolska

**Časovnice:** vzpon: 2h, sestop: 2h, skupaj: 5h.

Zmeda pri jutranjem bujenju in prevozu, do vhoda v Matkov kot. Nato zopet počasno premikanje po rečni strugi do konca ravnine. Nekaj otrok v spremstvu nadaljevalo še malo naprej (30 min). Skupna malica in povratek nazaj po planinski poti ob strugi.

# Zabrložnica (1620 m), srednji, 17. 8. 2013

**Vodniki:** Jernej, Dušan, Jasna, Tadej

**Udeleženci:** 15

**Časovnice:** vzpon: 3h, sestop: 2.5h, skupaj: 6h.

Iz tabora proti Rinki, nato po neoznačeni poti čez naravno okno do lovske koče, kjer je bila nepričakovan daljši postanek zaradi borovnic. Pri vzponu zopet problem Rok, ki pa je tokrat hodil celotno pot spredaj. Na sedlu Turni daljša malica, nato sestop do Okrešlja. Pot tu zelo ozka, na parih mestih izpostavljeno in nevarno. Pri Okrešlju počitek in opazovanje helikopterskega reševanja v okolici turske gore. Sestop po normalki, ogled slapu in peš v tabor.

# Ojstrica (2350 m), starejši, 17. 8. 2013

**Vodniki:** Luka, Jasna, David, Miha

**Udeleženci**: 5 + 5 mladincev

**Časovnice:** vzpon: 5h, sestop: 3h, skupaj: 9h.

Zopet smo vsem udeležencem na pripravah razdeli vso potrebno opremo (čelada, pas, samovarovalni komplet), nato smo imeli še simulacijo hoje po zavarovanih poteh s pomočjo vrvne ograje.

Zjutraj po normali poti do Klemenče jame, in naprej proti Škrbini. Nato smo se napravili za hojo po zavarovanih poteh. Vrh dosežen brez problemov, je šlo pa sve malo bolj počasi. Sestop po poti preko Škarij nazaj na Klemenčo jamo in nato v tabor. Ta pot ne zahteva samovarovanja, zato sestop precej hitrejši.

# Povzetek

* Delitev na tri skupine je bila zelo dobra rešitev.
* 15. 8. se je potrebno zaradi gneče izogibati romarskih poti v Logarski dolini in predvsem Okrešlja.
* Mlajši bi v na Okrešelj potrebovali vsaj še enega vodnika, krivda je predvsem na strani tistih vodnikov, ki so napovedali svoj prihod za praznik oz. celo v sredo zvečer, pa jih ni bilo.
* Pred taborom je bilo kupljene premalo malice, še nismo navajeni na krajši tabor.
* Tri ture na taboru, ki traja 8 dni/7 noči, je mogoče ravno ena premalo. Bi pa to pomenilo vsaj enkrat dva dni zapored v hribih.
* Prihranek na vožnji in jutranjem času zaradi odlične pozicije tabornega prostora. Tudi kasnejše vstajanje ☺.
* Vodniki morajo pokazati dovolj resnosti in prevzeti vodenje ture dosti pred taborom, da lahko dobro opravijo vse stopnje izvedbe vključno z ogledno turo (je pa res, da je šlo za poznane konce in poznane poti).
* Noben od otrok v času ture ni ostal v taboru, kar pomeni, da nismo imeli problemi z žulji ali ostalimi zdravstvenimi problemi.

Primeri dobre prakse iz prejšnjih let (delitev malice, obvezen ogled ture, rezervne variante itd.) so se obnesli tudi tokrat. Vsi smo varno preživeli celoten tabor in zraven celo uživali.

Jernej Južna, 13. 9. 2013

Priloga: Razpored udeležencev po posamezni turi

|  |  |  |  |
| --- | --- | --- | --- |
|  | 1. Tura | 1. tura | 1. tura |
| Maks Trpin | ML | ML | ML |
| Aljaž Blatnik | ML | ML | ML |
| Jure Štular | ML | ML | ML |
| Pavel Trojer | ML | ML | ML |
| Mark Blatnik | ML | ML | ML |
| Gaja Marcola | ML | ML | ML |
| Val Njegovan | ML | ML | ML |
| Leander Kermauner | SR | SR | SR |
| Zala Peršolja | ML | / | / |
| Matic Peršolja | ML | / | / |
| Zala Skočir | ML | ML | SR |
| Matic Kraševec | ML | ML | ML |
| Luka Peršolja | SR | SR | SR |
| Rok Mlinar Vahtar | ML | SR | SR |
| Urh Kos | SR | SR | SR |
| Drejc Trojer | SR | SR | SR |
| Martin Strle | SR | SR | SR |
| Manca Kraševec | ML | SR | SR |
| Domen Mestek | SR | SR | SR |
| Lenart Zajc | SR | SR | SR |
| Luka Golob | SR | SR | SR |
| Lea Neža Erjavšek | ST | ST | ST |
| Aleš Belšak | ST | SR | SR |
| Marcel Kogovšek | ST | SR | ST |
| Matija Zajc | ST | SR | SR |
| Kaja Peršolja | SR | SR | SR |
| Klara Mestek | SR | SR | SR |
| Martin Maver | ST | ST | / |
| Klemen Gnidovec | ST | ST | ST |
| Luka Gnidovec | ST | ST | ST |
| Jernej Petarka | ST | ST | ST |
| Riana Pavli | ST | ST | ST |
| Katarina Hrovat | ST | ST | ST |
| Gašper Osolin | ST | ST | ST |
| Klemen Kogovšek | ST | ST | ST |
| Bojan Lenček | ST | ST | ST |
| Polja Pretnar | / | ML | ML |
| Maja Pirc | SR | SR | ML |
| Jasna Grabeljšek | SR | SR | ST |
| David Češka | SR | ML | ST |
| Luka Skočir | ST | SR | ST |
| Miha Vidali | ML | ST | ST |
| Jernej Južna | ML | ST | SR |
| Aleš Peršolja | ML | / | / |
| Tin Pelc | ST | / | / |
| Urška Novak | / | / | ML |
| Dušan Prašnikar | / | / | SR |
| Andraž Skuk | / | / | ML |
| Jasna Škrbec | / | / | SR |
| Tadej ? | / | / | SR |
| Blaž Češka | / | / | ML |
| Mateja Hafner | / | / | ML |
| Mateja ? | / | / | ML |
| Urban Skuk | / | / | ML |
| Jonatan ? | / | / | ML |